medieval-data/medieval-latin-ner-HOME-Alcar-sents huggingface dataset:
Notum facimus quod , cum ecclesia nostra teneat decem modios vini ad mensuram parisiensem in clauso de Rostiz , ante granchiam que vocatur Mala Domus , et decem et octo sextarios mixtolii in predicta granchia , apud Ruolium singulis annis percipiendos in censiva Beati Dyonisii in Francia , que defunctus Hugo de Mellento contulit ecclesie nostre pro remedio anime sue in puram ac perpetuam elemosinam , ad opus cujusdam prebende , viri religiosi abbas et conventus Beati Dyonisii predicti concesserunt nobis et ecclesie nostre quod nos teneamus decetero quiete et pacifice in manu mortua decem modios vini et decem et octo sextarios mixtolii supradictos sub annuo censu viginti solidorum parisiensium eisdem a nobis reddendorum annuatim apud Ruolium terminis infrascriptis , videlicet medietatem in octabis Beati Dyonisii et aliam medietatem in octabis Pasce .
Voluerunt etiam , concesserunt et promiserunt dicti abbas et conventus Beati Dyonisii quod predictam ecclesiam nostram ad alienandum seu ponendum extra manum suam dictos decem modios vini et decem et octo sextarios mixtolii in posterum nullatenus compellent .
Si vero nos vel ecclesia nostra dictos viginti solidos censuales terminis supradictis eidem ecclesie Beati Dyonisii non solverimus , qualibet die postquam a solutione dicti census defecerimus dicte ecclesie Beati Dyonisii duodecim denarios pro pena solvere tenebimur , quousque de predicto censu sit eidem ecclesie a nobis plenarie satisfactum .
| Quod presbiter de Soreniis tenet laycaliter omnes vineas quas tenet a Sancto Dyonisio | Universis presentes litteras inspecturis , Guillelmus , permissione divina Parisiensis ecclesie minister licet indignus , salutem in Domino .
Notum facimus quod Girardus , presbiter de Soreniis , recognovit coram nobis se tenere laycaliter tantum , quod est dicere sicut laycus et ad usus et consuetudines quibus layci tenent , omnes vineas quas tenet ab ecclesia Sancti Dyonisii in Francia in baillivia de Ruolio .
Notum fieri volumus tam presentibus quam posteris quod ego Sugerius , Dei gratia abbas ecclesie beatorum Christi martirum Dyonisii , Rustici et Eleutherii abbas , communi consensu capituli nostri concessimus ut quicumque in quadam villa nova quam edificavimus , que Valcresson appellatur , manere voluerint , mensuram terre , arpennum unum videlicet et quartam arpenti partem , pro duodecim denariis census habeant et ab omni tallia et exactoria consuetudine inmunes existant , ita ut ne de villa sua alicujus , seu regis seu principis seu servientis Beati Dyonisii , submonitione , nisi propria abbatis jussione , in exercitum aut expeditionem , et cum persona ipsius , vel cum priore si abbates defuerint , proficiant aut exeant nec extra villam suam pro quolibet nisi pro abbate placitent ; et de arpenno terre Beati Dyonisii , ubicumque illud acceperint , quatuor nummos census et decimam nobis persolvant ; nec quisquam terram eidem ville adjacentem , nisi in ea mansionarius fuerit , excolendam suscipiat .
Actum apud Sanctum Dyonisium , anno Christi incarnati Mo Co XLo quinto .
| Donatio Ysabellis de Champegniaco | Ego Ysabel de Champegniaco , quondam uxor Hellouini de Mellento , camerarii domini regis , omnibus presentes litteras litteras inspecturis notum facio quod , cum Har' maritus meus ab hoc seculo recessit , tercia die proxima post mortem ejus dedi et concessi Helouis sorori mee in conquestu meo de Ruolio viginti libratas terre in perpetuum sibi et heredibus suis possidendas , ita quod , si in conquestu meo de Ruolio posset inveniri ultra pretaxatam pecuniam , meum esset ; si autem ibidem aliquid deficeret de predicta donatione , in conquestu meo de Campiniaco integre perficeretur .
Preterea dedi et concessi Johanni fratri meo totam partem meam de hereditate matris mee post mortem ipsius , ita quod , si contingeret mori dictum Johannem priusquam mater moreretur vel post sine heredibus , aliis infantibus matris mee quod dicto Johanni concesseram concessi totum in perpetuum possidendum .
Istam siquidem donationem quam feci sicut premissum est predictis Johanni et Ha' recognovi me fecisse coram pluribus , videlicet domino Petro de Ruolio et domino Daniele capellano suo et Petro Touquin serviente domini regis et Radulpho Dardel et Ludovico nepote ejusdem Radulphi et Renoudo de Briono et Gileberto de Mala Domo et pluribus aliis , in quorum presentia fidem prestiti corporalem quod contra donationem istam per me nec per alium decetero venirem .
In cujus rei testimonium , presentes litteras feci fieri et sigilli mei munimine communiri et , quia volebam inviolabiliter observari premissa , dominus P .
presbiter de Ruolio ad petitionem et preces meas sigillum suum presentibus litteris fecit apponi .
Actum apud Ruolium , anno Domini millesimo CCo XXo IXo , mense augusto .
| De feodo quod tenent a domino rege heredes Guerii de Ruolio | In nomine sancte et individue Trinitatis , amen .
Ludovicus , Dei gratia rex Francorum et dux Aquitanorum , omnibus in perpetuum .
Notum fieri volumus tam futuris quam presentibus quod Guerius de Ruolio , anime sue providens , pratum et vineam et feodum unum quem a nobis tenebat , monachis Clarevallensibus in perpetuum habenda concessit .
Cum vero monachi ea in manu sua diu tenuissent , utile est eis visum ut heredibus ejusdem Guerii , precio ab eis accepto , ea in perpetuum possidenda relinquerent .
Nos vero huic eorum petitioni benigno affectu assensum prebendum esse censuimus et predicti Guerii heredibus prenominatum feodum in eadem libertate et in eodem pacis tenore possidere permisimus in quo prius a Clarevallensibus possidebatur .
Actum apud Sanctum Leodegarium in Equilinia , anno Incarnationis dominice Mo Co Lmo , regni vero nostri XIIIIo , astantibus in palatio nostro quorum nomina subtitulata sunt et signa .
Signum Radulphi , Viromannorum comitis , dapiferi nostri .
| De permutatione cujusdam decime apud Ruolium facta cum priore de Jardiis | Universis presentes litteras inspecturis , Gervasius , permissione divina Tyronensis ecclesie humilis abbas et ejusdem loci conventus , salutem in Domino .
Notum facimus quod prior de Jardies , Parisiensis diocesis , nomine prioratus sui tenet et possidet res inferius annotatas , videlicet duas partes tercie partis decime vini de Ruolio et duas partes tercie partis minute decime de Ruolio , item terciam partem grosse decime cum minuta decima de Columbis ; que omnia ita libera et quita , sicut ea tenet idem prior de Jardiis , cum triginta denariis capitalis census , uno sextario ordei et duobus caponibus annui redditus , percipiendis a viris religiosis abbate et conventu Beati Dyonisii in Francia in octabis Beati Dyonisii apud Chatou , et quicquid contingit ipsum . .
priorem apud Chatou damus et concedimus nomine permutationis religiosis viris . .
conventui Beati Dyonisii , de assensu et voluntate dicti prioris de Jardiis , in perpetuum pro rebus inferius annotatis , videlicet pro triginta arpentis terre arabilis sitis , scilicet viginti et tribus arpentis in uno tenenti prope monasterium de Jardies et septem arpentis terre sitis apud Valcresson , moventibus de dominio et feodo dictorum . .
abbatis et conventus Beati Dyonisii , item pro decima earumdem terrarum , item pro uno modio bladi melioris mistolii et uno modio avene melioris , existentibus in granchia dictorum . .
abbatis et conventus Beati Dyonisii apud Ruolium ad mensuram Beati Dyonisii , percipiendis singulis annis per manum prepositi de Ruolio a dicto . .
priore de Jardies infra octabas Purificationis beate Marie Virginis in granchia de Ruolio superius nominata .
| Littera ista sub sigillo curie Parisiensis loquitur penitus de eo quod XXIXa et signatur sub numero continuato immediate precedenti numero .
Sequitur alia littera Ludovici regis de quitatione gisti de Ruolio | In nomine sancte et individue Trinitatis , amen .
Noverint universi presentes pariter et futuri quod , cum nos gistum in villa Beati Dyonisii de Ruolio peteremus et . .
abbas Beati Dyonisii , per litteras clare memorie Karoli videlicet et Roberti quondam regum Francorum predecessorum nostrorum ab ipso nobis exibitas assereret dictam villam in gisto hujusmodi non teneri , tandem nos , ipsis litteris diligenter inspectis et habito bonorum consilio , ipsam villam quitavimus in perpetuum de gisto predicto et de registro nostro in quo continebatur gistum ipsum penitus abradi fecimus et deleri , volentes et districte precipientes ut nullus successorum nostrorum decetero gistum exigat in villa predicta .
Actum Meleduno , anno Incarnationis dominice Mo CCo Lmo octavo , mense octobri , regni vero nostri XXXIIIo , astantibus in palatio nostro quorum nomina supposita sunt et signa .
| De quatuor partibus domus et proprisii de Foulleuse et rerum omnium dicte domui pertinentium , nobis venditis a domino Radulpho de Puteolis , et de concessione quinte partis omnium predictorum nobis facta in puram et perpetuam elemosinam | Ego Radulphus de Puteolis miles et domina Eustachia uxor mea , spontanea , non coacta , notum facimus universis presentes litteras inspecturis vel audituris quod nos de communi assensu utriusque nostrum vendidimus et in perpetuum quitavimus pro nobis et pro heredibus nostris viris religiosis abbati et conventui Beati Dyonisii in Francia pro quingentis et quinquaginta libris parisiensium , nobis solutis in pecunia numerata , quatuor partes omnium possessionum , reddituum et rerum inferius annotarum quas habebamus et possidebamus inter Sanctum Clodoaldum ex una parte et Ruolium ex altera , videlicet quatuor partes cujusdam domus et proprisii qui appelatur Foilleuse , et centum arpentorum terre arabilis vel circiter et decem arpentorum vinearum sitarum circa dictam domum .
Quarum siquidem terrarum et vinearum tria arpenta terre que dicitur Longe Roie sita sunt in censiva Beati Dyonisii de Passu Parisiensis ad decem denarios et obolum censuales ; septem vero quarteria dicte terre onerata sunt de decem et octo denariis de elemosina reddendis singulis annis monachis Sancti Maglorii Parisiensis ; quedam autem pars dicte domus , videlicet a parte fossati cum vineis dicte domui contiguis , sita est in censiva domini Roberti de Richeborc militis ad sexdecim denarios censuales ; duo vero arpenta de jardino et duo arpenta terre site ante portam dicte domus sita sunt in censiva domine Marie dicte la Brete cum particibus suis ad duos solidos et septem denarios censuales ; residuum vero dicte domus et dictorum centum arpentorum terre et decem arpenta vinearum situm est totaliter in censiva predictorum . .
abbatis et conventus Beati Dyonisii ad triginta duos solidos et sex denarios censuales , et insuper super omnibus rebus predictis debentur singulis annis presbitero de Ruolio octo denarii de elemosina .
abbati et conventui Beati Dyonisii in puram et perpetuam elemosinam ob remedium animarum nostrarum , predecessorum et heredum nostrorum et quia aliquantulum habuimus conscientias lesas pro eo quod non plene decimas eis debitas persolveramus et quia ipsi . .
abbas et conventus receperunt nos et predecessores nostros necnon et successores nostros ad participationem omnium orationum que fiunt et que in posterum fient in monasterio Beati Dyonisii .
abbatem et conventum Beati Dyonisii tam omnium possessionum et rerum eisdem venditarum quam etiam possessionum et rerum eidem in elemosinam donatarum omnium predictarum in vacuam misimus possessionem , et promittimus nos garantizaturos et liberaturos predictis . .
abbati et conventui tam omnes possessiones et res venditas quam in elemosinam donatas , et etiam si quid residuum fuerit ibidem quod in presenti carta non est nominatum cum predictis omnibus , in judicio et extra judicium ad usus et consuetudines Francie contra omnes nichil juris in predictis omnibus et singulis ratione dotis , doarii vel dotalitii aut conquestus aut quacumque alia ratione per nos vel per alios in posterum reclamantes .
In cujus rei testimonium et munimen , de voluntate et assensu predicte domine Eustachie uxoris mee , spontanee , non coacte , ego predictus Radulphus miles presentes litteras sigilli mei munimine roboravi .
| De dimidio arpento vinee empto a Guillelmo de Hermenonvillari et uxore ejus sito apud Petram Fictam | Omnibus presentes litteras inspecturis , officialis curie Parisiensis , salutem in Domino .
Notum facimus quod coram nobis constituti Guillelmus de Ermenonvillari armiger et Johanna uxor ejus recognoverunt se vendidisse et imperpetuum quitavisse viris religiosis abbati et conventui Beati Dyonisii in Francia pro duodecim libris et octo solidis parisiensium jam solutis eisdem venditoribus , ut confessi sunt coram nobis , dimidium arpentum vinee site , ut dicitur , apud Petram Fictam in censiva Beati Dyonisii , promittentes fide data in manu nostra quod contra venditionem et quitationem predictas jure hereditario , ratione dotalicii aut alio modo , per se vel per alios non venient in futurum et quod dictam vineam dictis abbati et conventui garentizabunt imperpetuum ad usus et consuetudines Francie contra omnes .
| Littera officialis Parisiensis de eodem | Omnibus presentes litteras inspecturis , . .
Notum facimus quod , in nostra presentia constituti , dominus Radulphus de Puteolis miles et domina Eustachia uxor ejus asseruerunt coram nobis se tenere et possidere pacifice et quiete quamdam domum que appellatur Foulleuse , sitam inter Ruolium et Sanctum Clodoaldum , cum centum arpentis terre arabilis et decem arpentis vinearum sitis circa dictam domum .
Quarum siquidem terrarum et vinearum tria arpenta terre que dicitur La Longue Rayee sita sunt in censiva ecclesie Sancti Dyonisii de Passu Parisiensis ad decem et novem denarios et obolum censuales ; septem vero quarteria dicte terre onerata sunt de decem et octo denariis ratione elemosine , reddendis singulis annnis ecclesie Sancti Maglorii Parisiensis ; quedam autem pars dicte domus , videlicet a parte fossati cum quadam vinea dicte domui contigua a parte dicti fossati , sita est in censiva domini Roberti de Richeborc militis ad sexdecim denarios censuales ; duo vero arpenta de jardino et duo arpenta terre site ante portam dicte domus sita sunt in censiva domine Marie dicte la Brete cum participibus suis ad duos solidos et duos denarios censuales ; residuum vero dicte domus , dictorum centum arpentorum terre et decem arpentorum vinearum situm est totaliter in censiva ecclesie Beati Dyonisii in Francia ad triginta duos solidos et sex denarios censuales , hoc excepto quod pro omnibus predictis debentur singulis annis presbitero de Ruolio octo denarii ratione elemosine ecclesie sue facte .
Recognoverunt autem ipsi dominus Radulphus et Eustachia ejus uxor coram nobis se vendidisse et in perpetuum concessisse ac quitavisse viris religiosis . .
abbati et conventui Sancti Dyonisii in Francia pro quingentis et quinquaginta libris parisiensium , jam sibi solutis et traditis in pecunia numerata , quatuor partes omnium predictorum domus , terrarum et vinearum cum omnibus pertinentiis , jure et dominio ad dictam domum spectantibus quoquo modo ; promittentes , fide in manu nostra prestita corporali , spontanea voluntate et ex certa scientia quod contra predictam venditionem , concessionem seu quitationem ratione dotis vel conquestus , jure hereditario seu alia quacumque ratione per se vel per alium non venient in futurum , sed eandem ad usus et consuetudines Francie dictis religiosis et ab eis causam habentibus garantizabunt et liberabunt contra omnes .
Et de dictis quinquaginta libris constituerunt se plegios coram nobis erga dictos religiosos Johannes Govion , Radulphus de Puteolis armiger et Symon de Marliaco , quilibet insolidum et per fidem , bona sua omnia et singula eisdem religiosis quantum ad hoc specialiter obligando .
In cujus rei testimonium , ad petitionem dictorum hominum sigillum curie Parisiensis presentibus dignum duximus apponendum .
| Concessio domini Radulphi de Puteolis de quinta parte omnium que spectant ad domum de Foulleuse | Omnibus presentes litteras inspecturis , . .
Notum facimus quod , in nostra presentia constituti , dominus Radulphus de Puteolis miles et domina Eustachia ejus uxor asseruerunt coram nobis se tenere et possidere libere , pacifice et quiete quandam domum que dicitur Foilleuse , sitam inter Ruolium et Sanctum Clodoaldum , cum centum arpentis terre arabilis et decem arpentis vinearum ad dictam domum spectantibus , sitis in decimatione ecclesie Sancti Dyonisii in Francia .
Quarum siquidem omnium rerum , domus , terrarum et vinearum cum omnibus ad dictam domum spectantibus quoquo modo dictus Radulphus et Eustachia recognoverunt coram nobis se dedisse et concessisse quintam partem ecclesie Beati Dyonisii predicti , tam proper remedium animarum suarum et parentum suorum quam propter hoc quod habebant conscientias lesas pro decimis dictarum terrarum et vinearum dicte ecclesie Sancti Dyonisii quondam minus sufficientur redditis et solutis .
Promiserunt autem dicti Radulphus et Eustachia , fide prestita corporali , spontanei , non coacti , quod contra dictam donationem et concessionem ratione qualibet dotis vel conquestus seu jure hereditario per se vel per alium non venient in futurum , sed eandem dicte eccelesie bona fide garantizabunt contra omnes .
| De domo de Foulleuse quam dedimus magistro Gaufrido de Sancto Benedicto ad vitam suam ad preces regine | Margareta , Dei gratia Francorum regina , universis presentes litteras inspecturis , salutem et dilectionem .
abbas et conventus ecclesie Beati Dyonisii in Francia dilecto clerico nostro Gaufrido de Sancto Benedicto ad preces et instantiam nostram concesserunt et contulerunt domum suam de Foliosa cum omnibus pertinentiis suis ubicumque sint tenendam et quoad vixerit possidendam , quitam et liberam ad omni pensione , decima , censiva et qualibet alia rediventia ipsis aut ecclesie sue exhibendis , ita tamen quod post decessum ipsius Gaufridi dicta domus de Foliosa cum omnibus pertinentiis et edificiis ibidem ab eo de novo factis et melioratis ad dictos . .
| De quadam vinea quam nobis dedit magister Gregorius clericus Sancti Maglorii | Omnibus presentes litteras inspecturis , .
Notum facimus quod , coram nobis constitutus , magister Gregorius , clericus Sancti Maglorii Parisiensis , compos mentis , ut prima facie apparebat , asseruit quod ipse habebat , tenebat et possidebat ex hereditate sua quamdam vineam sitam apud Ruolium , contiguam porprisio . .
abbatis et conventus Sancti Dyonisii in Francia , in censiva ipsorum . .
Im cujus rei testimonium , sigillum curie Parisiensis ad petitionem dicti magistri duximus apponendum .
Super eo quod Buchardus dominus Montis Morenciaci approbavit pacem quam fecimus cum Petro milite de Marleto de Bosco Berengarii | Ego Buchardus dominus Montis Morenciaci , notum facio presentibus et futuris quod , cum dilectus consanguineus et fidelis meus Petrus dominus Malleti diceret se jus habere in domo et porprisio Beati Dyonisii sitis in territorio quod appellatur Boscus Berengerii , ratione cujus juris prohibebat abbati Beati Dyonisii ne fieret ibi fortericia , cum etiam diceret se habere jus venandi in bosco Beati Dyonisii contiguo dicto porprisio , et utrumque jus diceret et advocaret se tenere de me , tandem idem Petrus coram domino rege et coram me recognovit se nullum omnino jus habere in premissis et quitavit imperpetuum ecclesie Beati Dyonisii omnino si quod habuerat vel habebat vel habere poterat in dictis domo , porprisio , bosco seu totali territorio Bosci Berengerii .
Voluit etiam et concessit idem Petrus ut Robertus de Vignoles miles teneat in feodum ab abbate Beati Dyonisii censum quem idem miles tenebat in feodum ab ipso Petro in terris , vineis et pratis sitis inter stagnum Bosci Berengerii et viam de Aubeterre prope Ruolium , cujus census summa est circiter decem et septem solidos et octo denarios et obolus annuatim .
Quitavit etiam dictum Robertum et heredes suos ab hommagio quod sibi et antecessoribus suis fecerat de dicto feodo , fide data promittens pro se , fratribus et heredibus suis quod in hiis premissis nichil penitus decetero reclamabunt .
Voluit insuper quod furnus quem dicti abbas et conventus habent apud Lupicenas decetero coquat et quod omnes exceptis bannariis ejusdem Petri ad coquendum ad dictum furnum sine aliqua contradictione libere admittantur .
| De Nemore Berengerii et hiis que habemus a Vaucresson , que concessimus Petro de Boissiaco | Universis presentes litteras inspecturis , Petrus ecclesie Bajocensis archidiaconus et canonicus Parisiensis , salutem in Domino .
Noverit universitas vestra quod viri venerabiles ac religiosi abbas et conventus Sancti Dyonisii in Francia domum suam de Nemore Berengarii et villam suam de Valcresson mihi concesserunt ad vitam meam sub hac forma ad verbum verbo : Odo , ecclesie Beati Dyonisii minister indignus , totusque ejusdem loci conventus , omnibus presentes litteras inspecturis , salutem in Domino .
Notum facimus quod nos , attendentes longum ac fidele servicium quod dilectus ac fidelis noster Petrus , ecclesie Bajocensis archidiaconus , nobis et ecclesie nostre fideliter exhibuit ac devote , considerantes etiam quod centum et viginti arpenta nemorum que jure hereditario in foresta de Medunta tenebat et possidebat nobis et ecclesie nostre contulit imperpetuum possidenda , in recompensationem predictorum servicii videlicet etiam beneficii nobis ab ipso impensorum , ne erga ipsum ingrati existere videremur , domum nostram de Nemore Berengerii cum fossato , vivario , molendino , terris , hospitibus et quicquid habemus in villa de Valcresson et pertinenciis universis ad dictam villam eidem concessimus ad vitam suam custodienda ac pacifice possidenda , ita tamen quod nemora nostra non poterat scindere neque fossatum neque vivarium vendere aut aliquid de predictis alienare aut permutare seu etiam escambiare sine assensu nostro .
Pro omnibus autem supradictis tenetur nobis idem archidaconus singulis annis reddere sexaginta libras parisiensium , terciam partem videlicet in octobas Omnium sanctorum , aliam vero terciam partem in octabis Purificationis beate Marie et ultimam terciam partem in octabis Ascensionis Domini , quamdiu tenere voluerit supradicta .
Et sciendum quod ille prime viginti libre quas eidem archidiacono reddere tenemur de pensione sua in octabis Beati Dyonisii cedent in solutionem viginti librarum quas nobis debet in octabis Omnium sanctorum , residue vero quadraginta libre reddentur nobis ab ipso terminis superius annotatis .
| De vineis quas tenet a nobis in vilenagium presbiter Sancti Andree Parisiensis apud Ruolium | Omnibus presentes litteras inspecturis , officialis Petri ecclesie Parisiensis archidiaconi , salutem in Domino .
Notum facimus quod , in nostra presentia constitutus , Johannes , presbiter Sancti Andree Parisiensis , asseruit quod ipse habebat , tenebat et possidebat in censiva Beati Dyonisii in Francia , in ballivia et dominio prepositi de Ruolio , vineas quas idem presbiter recognovit coram nobis se tenere in vilenagium tanquam laicus a preposito antedicto .
| De XLa solidis annui redditus quos dedit Alipdis de Richebourt ecclesie de Monmoigniaco | Universis presentes litteras inspecturis , . .
Notum facimus quod , coram nobis constitutus , dominus Morandus , presbiter de Monmigniaco , asseruit et recognovit coram nobis quod defuncta A Alipdis de Richebort dedit et concessit in perpetuum , ad opus cujusdam capellanie institute in ecclesia de Monmigniaco , quadraginta solidos parisiensium annui redditus habendos et percipiendos annis singulis in posterum in media quadragesima a presbitero de Monmoignia , in censu annuo quinquaginta trium solidorum parisiensium quos dicta defuncta habebat et percipiebat , ut dicebat dictus presbiter , tempore quo vivebat de sua hereditate propria apud Mailliacum in censu ejusdem loci .
abbas et conventus Sancti Dyonisii in Francia , de quorum feodo movent dicti quadraginta solidi parisiensium annui redditus , ut dicebat dictus presbiter , denuntiaverant eidem presbitero quod ipse presbiter infra annum et diem poneret extra manum suam dictos quadraginta solidos parisiensium annui redditus , et promisit dictus presbiter fide data quod dictos quadraginta solidos parisiensium annui redditus ponet extra manum suam infra annum et diem et ad hoc coram nobis specialiter obligavit ; volens et concedens quod , nisi dictos quadraginta solidos parisiensium annui redditus ponat extra manum suam infra annum et diem , ut dictum est , quod dicti . .